钦定古今图书集成/明伦汇编/交谊典/第031卷 > 宋胡大初昼帘绪论 > 《与杜微书》前人
## 钦定古今图书集成/明伦汇编/交谊典/第031卷 > 宋胡大初昼帘绪论 > 《与杜微书》前人

微先为刘璋从事，以疾去官。先主定蜀，微称聋，闭门不出。亮领益州牧，选迎皆妙简旧德，以微为主簿，微固辞，轝而致之。亮以微不闻人语，于座上与书。

“服，闻德行饥渴历时，清浊异流，无缘咨觏。王元泰、李
伯仁、王文仪、杨季休、丁君干、李永南兄弟、文仲宝等，
每叹高志，未见如旧。猥以空虚，统领贵州，德薄任重，
惨惨忧虑。朝廷主公今年始十八，天姿仁敏，爱德下
士，天下之人，思慕汉室，欲与君因天顺民，辅此明主，
以隆季兴之功，著勋于竹帛也。以谓贤愚不相为谋”，
故自割绝守劳而已，不图自屈也。